Juliette Binoche

Juliette Binoche (Párizs, 1964. március 9. –) Oscar-, BAFTA-, César- és Európai Filmdíjas francia színésznő.

Pályafutása 
Művészcsaládból származik: édesapja szobrász és színházi rendező, édesanyja irodalomtanár és színésznő volt. 15 évesen egy párizsi középiskola színészi tagozatára, majd a Nemzeti Színművészeti Iskolába járt. 1982-ben 18 évesen epizódszerepet kapott egy független filmben, a Liberty Belle-ben. Az elkövetkező öt évben, míg karrierjét próbálta építeni, eladóként egy párizsi áruházban és festménymodellként keresett némi pluszpénzt.

Első nagy áttörést hozó szerepét 24 évesen, Philip Kaufman filmjében A lét elviselhetetlen könnyűségében kapta, mely Milan Kundera regényének filmes változata. Az elismertséget a lengyel rendező Krzysztof Kieślowski Három szín filmtrilógiája hozta meg számára, a Három szín: kékben nyújtott alakításáért César-díjat, Európai Filmdíjat, és a Velencei Filmfesztiválon a legjobb női főszereplőnek járó díjat kapott.

Pályája csúcsát 1996-ban Az angol beteg című film jelentette, ahol egy Hana nevű ápolónőt alakít a második világháború idején játszódó, Almásy László életét feldolgozó alkotásban. A film 12 Oscar-jelölésből 9 díjat söpört be, Juliette Binoche mint a legjobb női mellékszereplő kapott díjat. 2000-ben szintén Oscarra jelölték, Joanne Harris regényének filmváltozatában a Csokoládéban nyújtott alakításáért.

Londonban színpadon is játszott 1999-től a Naked című darabban, majd innen került át a Broadway-re. Ő a francia filmtörténet legjobban fizetett színésznője.

Magánélete 
Két gyermeke van: Raphael 1993-ban született Andre Halletól és Hana, aki 1999-ben született Benoît Magimeltől.

Filmográfia

Fontosabb díjak, jelölések

Oscar-díj 
 2001 jelölés: legjobb női főszereplő – Csokoládé
 1997 díj: legjobb női mellékszereplő – Az angol beteg

Golden Globe-díj 
 2001 jelölés: legjobb női főszereplő – Csokoládé
 1997 jelölés: legjobb női mellékszereplő – Az angol beteg
 1994 jelölés: legjobb női főszereplő – Három szín: Kék

Európai Filmdíj 
 2019 díj: legjobb európai teljesítmény a világ filmművészetében
 2017 jelölés: legjobb európai színésznő – Jöjj el napfény!
 2005 jelölés: legjobb európai színésznő – Rejtély
 2001 díj: legjobb európai színésznő – Csokoládé
 1997 díj: az év legjobb európai színésznője – Az angol beteg
 1992 díj: Felix-díj a legjobb színésznőnek – A Pont-Neuf szerelmesei

César-díj 
 2023 jelölés: legjobb színésznő – Ouistreham
 2085 jelölés: legjobb színésznő – Jöjj el napfény!
 2015 jelölés: legjobb színésznő – Sils Maria felhői
 2003 jelölés: legjobb színésznő – Félix és Rose
 2001 jelölés: legjobb színésznő – A sziget foglya
 1996 jelölés: legjobb színésznő – Huszár a tetőn
 1994 díj: legjobb színésznő – Három szín: Kék
 1993 jelölés: legjobb színésznő – Végzet
 1992 jelölés: legjobb színésznő – A Pont-Neuf szerelmesei
 1987 jelölés: legjobb színésznő – Rossz vér
 1986 jelölés: legjobb színésznő – Randevú

BAFTA-díj 
 2001 jelölés: legjobb női főszereplő – Csokoládé
 1997 díj: legjobb női mellékszereplő – Az angol beteg

National Board of Review 
 1996 díj: legjobb női mellékszereplő – Az angol beteg

Berlini Nemzetközi Filmfesztivál 
 1997 díj: legjobb női főszereplő – Az angol beteg
 1993 díj: Berlinale Camera

Cannes-i Fesztivál 
 2010 díj: legjobb női alakítás – Hiteles másolat

Velencei Nemzetközi Filmfesztivál 
 1994 díj: Volpi Kupa (legjobb női főszereplő) – Három szín: Kék

Sant Jordi-díj 
 1994 díj: Legjobb külföldi színésznő – Három szín: kék

Screen Actors Guild-díj 
 2001 jelölés: legjobb női főszereplő – Csokoládé
 2001 jelölés: legjobb szereplőgárda – Csokoládé
 1997 jelölés: legjobb szereplőgárda – Az angol beteg
 1997 jelölés: legjobb női mellékszereplő – Az angol beteg

Romy Schneider-díj 
 1986 díj: Prix Romy Schneider

A Londoni Filmkritikusok Körének díja 
 2006 jelölés: az év színésznője – Rejtély

Jegyzetek

További információk 

 Juliette Binoche: A színészet annyiban absztrakt, hogy nem megfogható. Szarvas István interjúja. Hetedhéthatár, 2016. szeptember 15.
 

1964-ben született személyek
Élő személyek
Francia nők
Francia színészek
Oscar-díjasok
BAFTA-díjasok
Párizsiak
César-díjasok